*Հավելված*

ՀՀ Սյունիքի մարզի Սիսիանի համայնքի ղեկավարի
2019թ. մայիսի 20-ի թիվ 463-Ա որոշման

**ԿԱՆՈՆԱԿԱՐԳ**

**ՀԱՆՐԱՊԵՏՈՒԹՅԱՆ ՏՈՆԻՆ ՆՎԻՐՎԱԾ ՖՈՒՏԲՈԼԻ ՄՐՑԱՇԱՐԻ**

1. **ՆՊԱՏԱԿԸ ԵՎ ԽՆԴԻՐՆԵՐԸ**
2. Սիսիանի համայնքում անցկացվող ֆուտբոլի մրցաշարի նպատակն է անհատի բազմակողմանի ու ներդաշնակ զարգացումը, բնակչության առողջության ամրապնդումը, առողջ ապրելակերպի ձևավորման գործում ֆիզիկական կուլտուրայի և սպորտի դերի բարձրացումը, բնակչության ակտիվ հանգստի կազմակերպումը:
3. Մրցաշարի խնդիրներն են տարածքային կառավարման և տեղական ինքնակառավարման մարմինների կողմից ֆիզկուլտուրայով և սպորտով զբաղվելու համար նպաստավոր պայմանների ստեղծումը, ֆիզիկական կուլտուրայի և սպորտի միջոցով առողջ կենսակերպի գաղափարների արմատավորումը, սպորտի զարգացման խթանումը, ֆիզիկական և բարոյահոգեբանական մթնոլորտի բարելավումը:
4. Սպորտային ակտիվության ապահովումը մեծահասակների շրջանում:
5. **ԿԱԶՄԱԿԵՐՊՈՒՄՆ ՈՒ ԱՆՑԿԱՑՈՒՄԸ**
6. Հուշամրցաշարի կազմակերպման նախապատրաստական և անցկացման աշխատանքները համակարգում է Սիսիանի համայնքապետարանի աշխատակազմի կրթության, մշակույթի, սպորտի, երիտասարդության, առողջապահության և սոցիալական հարցերի բաժինը:
7. **ԺԱՄԿԵՏՆ ՈՒ ԱՆՑԿԱՑՄԱՆ ՎԱՅՐԸ**
8. Մրցաշարն անցկացվելու է Սիսիանի քաղաքային մարզադաշտում 2019 թվականի հունիսի 7-ից 12-ը՝ օլիմպիական կարգով:
9. **ՄՐՑԱՇԱՐԻ ՄԱՍՆԱԿԻՑՆԵՐՆ ՈՒ ԱՆՑԿԱՑՄԱՆ ՁԵՎԱՉԱՓԸ**
10. Մրցաշարը սկսվում է բացման հանդիսավոր արարողությամբ, որին մասնակցում են համայնքի բնակավայրերի, մարզադպրոցների և այլ կազմակերպությունների թիմեր՝ առանց տարիքային սահմանափակման:
11. Մրցաշարում գործում է օլիմպիական կարգը՝ պարտվող թիմը դուրս է մնում հետագա պայքարից:
12. Մրցաշարի անցկացման կարգն ու բոլոր պայմանները գործում են ՈՒԵՖԱ-ի միջազգային ֆուտբոլի կանոնակարգին համապատասխան:
13. Խաղի տևողությունը 60 րոպե է /30+30/, 10 րոպե ընդմիջումով:
14. Մասնակից զույգերը որոշվում են վիճակահանությամբ:

1. **ՊԱՐԳԵՎԱՏՐՈՒՄԸ**
2. Մրցաշարի ընդհանուր հաշվարկում մրցանակային տեղեր զբաղեցրած խմբերը պարգևատրվում են Սիսիանի համայնքի ղեկավարի կողմից սահմանված պատվոգրերով, մեդալներով և գավաթով, ինչպես նաև դրամական պարգևներով՝

 1-ին տեղ՝ 100.000 ՀՀ դրամ

 2-րդ տեղ՝ 70.000 ՀՀ դրամ

 3-րդ տեղ՝ 50.000 ՀՀ դրամ

1. **ԾԱԽՍԵՐԸ**
2. Մրցաշարի անցկացման ծախսերը հոգում է Սիսիանի համայնքապետարանը:
3. **ՀԱՅՏԵՐԸ**
4. Մրցաշարի մասնակցության նախնական հայտերը ներկայացվում են Հայաստանի Հանրապետության Սյունիքի մարզի Սիսիանի համայնքապետարանի աշխատակազմի կրթության, մշակույթի, սպորտի, երիտասարդության, առողջապահության և սոցիալական հարցերի բաժին մինչև ս/թ հունիսի 5-ը:
5. Հայտն ուշացնելու դեպքում թիմը զրկվում է մրցաշարի մասնակցությունից:
6. Վիճակահանությունը տեղի կունենա Հայաստանի Հանրապետության Սյունիքի մարզի Սիսիանի քաղաքային մարզադաշտում:

**ԱՇԽԱՏԱԿԱԶՄԻ ՔԱՐՏՈՒՂԱՐ` Վ. ՄԻՐԱԲՅԱՆ**